ming030890/wiki-yue-high-quality huggingface dataset:
大刀岃

大刀岃（Tai To Yan），又寫大刀屻，係香港一山，高五百六十五米。
大刀岃位於新界中部偏北，林村以北，大窩以西南，八鄉以東。行政上係大埔區、元朗區嘅地界。部份地劃入林村郊野公園之內。同西北面北大刀岃，一脈相承。之所叫大刀岃，皆因山脊兩側，都係懸崖或斜坡，形似大刀向天。

名
岃係山好高咁解，大刀就係佢嘅形狀，高而窄，似大刀向天。一向手寫岃字，但要遷就中文電腦輸入，亦寫屻字。

地理
大刀岃同北大刀岃，係同一山體，北大刀岃佔山體東北部。山體走向，西南到東北，由林村到粉嶺。佢東側係大窩谷地，西側係打石湖嘅谷地。佢東西都有山平而走，東南對住大菴山、小菴山，西面對住鷄公嶺。南面同觀音山相連，相連處有坳位，卽係嘉道理農場入口位。觀音南面，又同香港第一高山，大帽山相連。
大刀岃南到觀音山，兩山分隔兩邊谷地，東面係林村谷地，而西面係錦田、八鄉、石崗谷地。大刀岃南山腳就係石崗，西南係八鄉橫臺山。大刀岃嘅水，分別注入林村河、錦田河同雙魚河。

交通
大刀岃全無車路。要去頂，可以由山南嘉道理農場入口，再行上頂。或者由北大刀岃行過去。
10月23號

10月23號係公曆年嘅第296日（閏年第297日），離年尾重有69日。
<< - 10月 - >>



大件事
1739年：大不列顛王國向西班牙帝國宣戰，史稱「詹金斯嘅耳仔戰爭（英文：War of Jenkins' Ear）」（War of Jenkins' Ear）。
1856年：大不列顛及愛爾蘭聯合王國借口「亞羅號事件」，進攻廣州，挑起第二次鴉片戰爭。
1884年：中法戰爭：法軍司令孤拔宣佈封鎖臺灣。
1915年：25,000-33,000個女人喺紐約市第五大街遊行爭取投票權。
1924年：馮玉祥發動北京政變。
1924年：伽倪墨得斯星（小行星1036）被發現。
1926年：蘇共中央政治局宣佈開除托洛茨基同埋季諾維也夫。
1942年：第二次世界大戰—第二次阿拉曼戰役開始。
1946年：聯合國大會召開第一次會，喺紐約 Flushing Meadow 嘅一個禮堂處開。
1956年：1956年匈牙利革命爆發。
1958年：比利時漫畫家貝約嘅《藍精靈》喺雜誌上第一次刊出。
1980年：港英政府宣佈取消抵壘政策，對中國內地嘅非法入境者採取即捕即解政策。
1980年：蘇聯部長會議主席（俄文：Список глав правительства СССР）阿列克謝·柯西金因爲健康狀況不佳而被逼退休。阿列克謝·柯西金喺個幾月後嘅12月18號死咗。
2001年：蘋果電腦宣佈出iPod。
2011年：第2屆突尼斯制憲會議選舉。
2018年：港珠澳大橋開通儀式喺珠海舉行，大橋跟住嗰日正式通車。
2019年：香港女子臺灣遇害案疑兇陳同佳喺香港因4項洗黑錢罪被判29個月有期徒刑，刑滿放監。陳同佳喺臨放監前幾日宣稱放監後會就香港女子臺灣遇害案返臺灣投案，臺灣話會唔畀佢入境。
2019年：英國警方喺雅息士郡一部冷凍貨櫃車處發現31男8女一共39具越南偷渡者嘅屍體。（en:Essex lorry deaths）
2021年：臺灣陳柏惟罷免案投票，陳柏惟被罷免。
域多利亞公眾殮房

域多利亞公眾殮房（英文：Victoria Public Mortuary）係香港一個公眾殮房，位於香港島堅尼地城西部（西環尾）嘅西寧街（不過地址係域多利道34號），樓高兩層，由衞生署管理。域多利亞公眾殮房以前喺石塘咀山道。
屯門西繞道

屯門西繞道係香港籌劃緊連接港深西部公路同屯門至赤鱲角連接路嘅道路，經新界屯門西面。香港特別行政區行政長官曾蔭權響2007-08年施政報告話要起呢條路，目標係2016年前通車。
尹志強

尹志強（英文：Wan Chi-Keung，1956年5月1號—2010年2月16號），綽號「尹佬」，係1970、1980年代活躍嘅香港足球員，球員生涯做中鋒，有「亞洲第一中鋒」嘅美譽。退役之後轉行做演員同從商，偶然做吓講波佬。佢女朋友係香港電視藝員米雪，而外甥就係歌手梁漢文。

接觸足球
尹志強喺石硤尾南山邨長大，7歲開始接觸足球，出身卜公青年軍，年紀輕輕已經代表香港打亞少盃。1974年畢業於堅道英文書院，並喺同年入選香港青年軍，同年以18歲之齡被香港球會班霸南華足球隊羅致，開始佢嘅職業足球生涯。除南華外，重效力過精工同麗新花花等甲組球會，亦曾經係香港足球代表隊嘅主力成員。
彭健新

彭健新（Bennett Pang Kin-San，1949年4月7號—），溫拿樂隊結他手。1980年開始個人發展，有大碟《二等良民》（1981 飛利浦 6380215）同《可愛的笑容》（1982 飛利浦 6380232）。由於鍾意養魚同埋釣魚，所以喺2008年做咗無線電視《都市閒情》「魚樂健康新一派」嘅主持。佢同溫拿另外一個成員葉智強係兩叔姪，細個嗰時一齊喺澳門讀過書。

軼事
1990年亞洲電視開台33週年，同伍詠薇、 翁虹等人參與亞視台慶之創業獻光華。
彭健新同隻狗OK仔成日出雙入對，周不時帶埋OK仔上電視節目。直到2015年5月29號，彭健新喺佢微博宣布OK仔死咗，終年15歲。
慶星大學·釜慶大學站

慶星大學·釜慶大學站係釜山都市鐵道2號綫一個地底車站，喺韓國釜山廣域市南區大淵洞（韓文：대연동），韓文副站名係「東明大學」（동명대학교）。

車站結構
站體係2面2線側式月台嘅地底車站，等車月台有月台幕門，有6個出口。
呢個站可以通過等車室轉對向列車。

史
2001年8月8號：落成啟用。
扯蝦

扯蝦（粵拼：ce2 haa1）或者扯哮，係喺唞氣過程度產生嘅尖鋭嘅喘氣聲。一個人係噉扯蝦通常係由於呼吸道嘅某啲部分縮細咗或者畀嘢塞住咗，亦可能係呼吸道入面嘅氣流速度提高咗。而會令人扯嗮蝦嘅病通常係哮喘，但亦都有可能係肺癌、充血性心力衰竭 同某啲心臟病嘅症狀。
重升號

加咗重升號嘅 D 音，亦即係 E 音。
升G大調嘅調號，最右面用咗重升號。
重升號（粵拼：cung4 sing1 hou6；英文：double sharp），喺音樂，係一個用嚟將一個音符升高一個全音嘅符號，正式寫法形似交叉（𝄪；統一碼：U+1D12A），但係喺文字有時會寫成 ♯♯；例如 D𝄪 比 D 音高一個全音，亦即係等如 E 音。
重升號通常只係用嚟做臨時記號，但係其實可以喺調號出現；調號有重升號嘅調叫理論調[暫譯]。
重降號

加咗重降號嘅 D 音，亦即係 C 音。
降F大調嘅調號，最右面用咗重降號。
重降號（粵拼：cung4 gong3 hou6；英文：double flat），喺音樂，係一個用嚟將一個音符降低一個全音嘅符號，寫法係降號打孖（𝄫；統一碼：U+1D12B）；例如 D𝄫 比 D 音低一個全音，亦即係等如 C 音。
重降號通常只係用嚟做臨時記號，但係其實可以喺調號出現；調號有重降號嘅調叫理論調[暫譯]。
曾華倩

曾華倩（Margie Tsang，1965年8月6號—）係香港女演員、主持人。

早年生活
曾華倩喺葵涌九華徑出世，喺大埔區長大，有兩個哥哥同一個家姐，老竇係一名喺大埔開診所嘅西醫。佢兩名阿哥曾華德同曾華廣後嚟都做咗醫生。

武漢肺炎疫症期間攻擊要求封關醫護
喺武漢肺炎香港疫情期間，曾華倩喺2020年2月2號喺社交媒體發文，話自己有輕微感冒，已自行隔離同埋做保護措施。佢話多謝醫護人員對抗疫情，但就批評要求政府封關以控制疫情嘅香港罷工醫護人員，聲稱佢哋威脅醫院運作，而相關言論引起爭議。有網民釐清，要求罷工嘅醫護並唔係要求加薪、減工作量，而係政府「假封關」置港人安危於不顧，前線裝備同防疫用品等嚴重短缺，又要求她從醫護界角度考慮醫療系統可能爆煲，而當時就連親政府嘅藝人汪明荃亦表明封關好一啲。曾華倩冇回應網民嘅留言，但就喺第二日刪除文章，又關閉Instagram嘅留言功能。
林士石

林士石（Rumsey Rock）係香港以前嘅一嚿礁石，響九龍尖沙咀東面同紅磡之間嘅紅磡灣裏面。個島喺1970年代紅磡灣填海嗰時填平咗。而家嗰道係海濱南岸嘅一啲地方。
比勒韋克地鐵站

比勒韋克站（荷蘭文：Bullewijk）係一個喺荷蘭阿姆斯特丹 Bijlmermeer 嘅一個地鐵站。呢個站係喺1977年開同埋啟用，而佢屬於島式月台同埋總共有兩條線，分別係 50 號線 （Isolatorweg - Gein)）同 54 號線 （Amsterdam Centraal - Gein）。
如果你想入呢個站，你就淨係可以用OV晶片卡，或者市內嘅八達通，叫 GVB Travel Pass。
毛適斯·馬龍

毛適斯·馬龍（英文：Moses Malone，英文讀音：[ˈmoʊzɨz məˈloʊn]；1955年3月23號—2015年9月13號），香港傳媒跟北話譯摩西·馬龍，係美國嘅籃球員兼NBA名宿，美國維珍尼亞州彼得斯堡人，1974年加入美國籃球聯賽，先後喺好多支球隊效力，直到1995年退役。喺1982～1983賽季嘅NBA帶過費城76人攞過總冠軍，重攞埋總決賽MVP。
喺1978至1979年球季入面，馬龍破咗聯盟嘅紀錄，成為「單季最多進攻籃板」（587個）同埋「單季每場平均籃板最高」（7.2個）嘅球員。而喺1982年2月11號對西雅圖超音速嘅比賽入面，馬龍就成為「單場最多進攻籃板」（21個）嘅球員。三項紀錄至2015至2016年球季季尾都未畀人打破。佢亦係NBA史上攞最多進攻籃板嘅球員（6731個）。
毛適斯·馬龍喺2015年9月13號晚黑瞓覺時，因心臟病發死咗，終年60歲。
民樂站 (韓國)

民樂站係釜山都市鐵道2號綫一個地底車站，喺韓國釜山廣域市水營區民樂洞（韓文：민락동 (부산)）。

車站構造
站體係2面2線側式月台嘅地底車站，等車月台有月台幕門，有4個出口。
呢個站冇辦法轉對向列車。

史
2002年8月29號：落成啟用。
民生書院

民生書院（英文：Munsang College）係香港一間少數擁有幼稚園、小學同埋中學（係英文中學）嘅一條龍男女名校。佢喺1926年創校，係少數多過90年歷史，經歷咗香港日佔時期嘅學校。民生書院喺九龍城區，係嗰區嘅第一間津貼中學。
校園面積有16,800平方米，有操場、跑道、足球場、標準籃球場、室內運動場（重建緊），將來重會有室內泳池。學校以基督教做學校嘅宗教信仰，但係唔隸屬任何宗教團體。中學部係香港教育局特許嘅114間英文中學之一。幼稚園更係全球三間有福祿貝爾認證嘅幼稚園。
而家重建緊E座（黃映然紀念樓），而H座（新翼大樓）嘅新樓梯已經喺2017年嘅畢業禮前啟用。E座（黃映然紀念樓）嘅改建工程預計將會喺2023年搞掂。到時會有更多新課室同埋多用途室、一座新禮堂、全天候標準室内游泳池、新圖書館、標準室內籃球場同羽毛球場等等嘅新設施。
中學部喺2017香港最具教育競爭力中學50強龍虎榜中排第44位，而小學部則喺2017香港最具教育競爭力小學50強龍虎榜中排第23位。

創校歷史
民生書院最初係由紳商曹善允提倡興建。1916年曹善允同其他商人組成嘅啟德營業有限公司發展緊九龍寨城對開嘅九龍灣北岸地帶。曹善允覺得當時九龍城居民冇一個接受西學嘅機會，所以開始積極籌款興學。之後佢獲啟德公司創辦人之一區德（又名區澤民）逝世後由遺囑餽贈嘅一萬文港紙，重有同曹善允一齊做緊啟德公司董事莫幹生捐嘅一萬文港紙。喺籌夠資金之後，同埋得到當時聖保羅書院校長史超域牧師嘅協助之下，學校喺1926年於啟德濱創辦，由黃映然先生做首任校長。
為咗紀念區澤民同埋莫幹生對創校嘅貢獻，學校改名做民生書院。曹善允被推舉終身出任校董會主席。學校初期租用民國政治人伍朝樞嘅物業作為校址，去到1939年再搬到九龍城東寶庭道繼續辦學。學校於1941-1945年被日軍侵佔，直至1945年香港重光之後先恢復辦學。
喺1999年，港島民生書院（Hong Kong Island Munsang College, iMSC）正式成立。

校訓宗旨
民生書院校訓係「光與生命」'Light and Life' 同埋「人人為我，我為人人」'All for One, One for All'。
以基督精神，做全人教育，引導學生學習耶穌基督嘅典範。
重視德、智、體、群、美嘅五育發展。

幼稚園
幼稚園總共有30班（幼兒班、幼低班及幼高班各10班），學生人數大概990人，全體教師80個，包括外籍英文老師17個同普通話老師6個。

小學
小學部係全日制，總共開設36班（小一6班 小二、小三各7班  小四至小五級各6班  小六5班），學生人數大概1400人，老師61個。

中學
中學部喺2020/21年度總共有30班（中一至中六各5班），學生人數為932人，教師人數為67人，社工人數為3人，教師助理人數為6人，行政人員人數為6人。中一至中三各有兩班精英班（A班同B班）。
中一二設有十四科，中三設有十七科
泥湴天使

紀念泥湴天使嘅銘牌，位於翡冷翠中央國立圖書館。
泥湴天使（粵拼：nai4 baan6 tin1 si5；意大利文：Angeli del fango）係源自意大利文嘅一個概念，最初指1966年翡冷翠水災之後由全國各地趕到翡冷翠協助善後嘅志願者。後來爾個概念開始泛指喺水災過後協助善後嘅志願者。
海峽石

海峽石（Channel Rock）係香港舊時一嚿礁石，響九龍九龍灣以南，觀塘碼頭對出嘅海。個嶼响1972年至1975年啟德機場起跑道填海嗰時夷平咗，變為跑道嘅一部份。
海心島

海心島，又叫土瓜灣島（灣讀環），係香港一島。家陣已沒入填地之中，唔再係島。佢喺九龍半島東岸，土瓜灣對出，卽係浙江街對出。一九六四年，土瓜灣填海，海心島自此同九龍半島相連。海心島行政上歸九龍城區。
海心島上有兩石，一海心石，一魚尾石，前者東經114度11分31.55秒，後者北緯22度18分53.32秒。兩石係呢度名勝，舊時有座海心廟，又叫龍母廟。一九七一年填地，座廟剷平。家下該處係海心公園，而海心廟原廟牌匾，就搬到區內下鄉道天后廟右側偏殿。
海心島原有「龍母」壇，舊時漁民同水上人，都去參拜。除善信之外，海心廟舊時都係旅遊勝地，「魚尾石」至有名。填海之前，島對岸有艇，載人往返，「龍母」壇後尾移到下鄉道天后廟側邊，受善信祭祀。間廟宇係華人廟宇委員會管理。
港島中學

港島中學（英文：Island School）係香港英基學校協會屬下其中一間男女中學，嚮香港島半山區波老道20號，1967年創校。
停泊群島

停泊群島（馬來話：Kepulauan Perhentian）係馬來西亞登嘉樓勿述縣嘅群島，喺西馬東北面離岸19公里嘅南中國海，最高點海拔大概100米。島附近海域係珊瑚、海龜、水母等海洋動物嘅棲息地，適合潛水或者浮潛，島上面以旅遊業為主。
停泊群島由大停泊島同小停泊島兩個主要島嶼組成，佢哋周圍有三個靠近小停泊島嘅小島。當地居民以吉蘭丹馬來人為主，但英語係當地通用語言以適應不斷增長嘅旅遊市場。

歷史
停泊島喺馬來語入面有「停泊」意思，因為佢係曼谷同馬來西亞之間嘅交易點。即使依家旅遊業佔咗島入面大部分經濟活動，但係幾個世紀以嚟，呢啲島嶼人煙稀少。停泊島嶼喺好多19、20世紀嘅地圖上標示為「站點島」（The Station Island）。呢個源於英國殖民時期對停泊島嘅英文翻譯。停泊島亦係1970年代越南難民同船民登陸嘅島嶼之一。

氣候
停泊島屬於熱帶氣候，平均溫度大約30°C，有時會有頻繁而短暫嘅雷雨。
停泊群島喺10月至3月期間為季候風季節，同大多數東海岸島嶼一樣基本上將會關閉。而度假村同渡輪服務亦會喺呢段期間暫停。停泊島每年平均有超過100英寸嘅降雨量。

主要島嶼
由大停泊島望去小停泊島
自然旅遊為當地居民嘅收入來源。大停泊島同小停泊島都有棕櫚色嘅白色珊瑚沙灘同碧綠色大海。當地熱門嘅活動包括潛水、浮潛同游水。多數海灘啲水都好淺，可以喺附近睇到好多墨魚同鸚嘴魚。喺潛水方面，主島周圍有幾十個潛水場，仲有幾個較遠嘅離岸站點。另外，當地仲有露營、划獨木舟、釣魚、叢林徒步旅行同香蕉船等活動。
停泊島周圍水域清晰，呈碧藍色。島上嘅海洋公園有好多珊瑚同魚類。繁忙季節時嘅水係平靜，係好好學習潛水嘅時機同島上潛水中心之一。同浪中島以及熱浪島等周邊島嶼相比，停泊群島上有各種各樣嘅住宿選擇。大多數住宿都喺大停泊島同小停泊島。
瓜拉勿述旅遊業嘅增長令到當地出現好多度假村，同埋潛水多種選擇。當地好多地方提供獲得PADI認證嘅機會，可以睇見海入面各種殘骸同珊瑚礁。停泊島上有好多唔同種類嘅生物，例如蜥蜴、有毒蜘蛛同壁虎等。而喺水中同珊瑚礁附近亦有海龜、小丑魚、墨魚同黑色鯊魚等海洋生物。
小停泊島碼頭停靠住一啲細船

五個無人島
除咗大小停泊島兩個主要島嶼之外，停泊群島仲有五個小島嶼，呢五個島嶼都係無人住嘅。嗰度周圍有好多浮潛同水肺潛水點。

交通
正常營業時間，瓜拉勿述每個鐘都有提供前往停泊群島嘅渡輪服務。由吉隆坡或者其他地方嚟呢度嘅旅客可以透過蘇丹依斯邁布特拉機場同蘇丹馬慕機場，或者係東海岸線再搭巴士嚟呢度。當地碼頭亦有提供的士服務。一班渡輪大約40分鐘，而好多度假村亦會同渡輪公司合作為旅客提供服務。
當地擁有通往各間度假村嘅路線。而大停泊島上一條小徑穿過厚厚嘅叢林，一啲小徑可以通去海灘，遊客可以喺呢度自由遊蕩。乘搭水上的士，可以安排喺大多數度假勝地嘅最簡單旅行方式。群島入面旅行最簡單嘅方法係搭水上出租車。

海龜保護
停泊群島曾經係大量綠海龜同玳瑁築巢嘅家園。Department of Fisheries喺唔同島上面設有龜孵化場，幫助解決龜群數量減少嘅問題。但係海灘偷蛋仍然係一個持續嘅問題。
南梁山站

南梁山站係釜山地鐵2號線嘅一個架空車站，喺韓國慶尚南道梁山市勿禁邑（韓文：물금읍），韓文副站名係「凡魚」（범어）。

車站結構
站體係2面2線側式月台嘅架空車站，等車月台有月台幕門，有3個出口。

史
2008年1月10號：落成啟用。
台江國家公園

台江國家公園，係中華民國第八座國家公園，亦係首座都市型國家公園，2009年12月28號正式掛牌成立。
台江一名，源自歷史上嘅台江內海，多已陸化為濕地或魚塭。範圍包括臺南市安南區同七股區濱海陸域，包含四草、鹿耳門、原安順鹽田周遭、七股潟湖同埋海域至澎湖縣東吉嶼。
鹽水溪口（四草湖）係國家級濕地，亦係台江內海遺跡
約克區

York Region；法文：municipalité régionale d’York，簡稱 région d’York），或者指明係約克區域政府，係加拿大安大略省嘅一個區域政府。地理上佢喺安省南部，多倫多以北，閃高湖同閃高區以南，皮爾區以東，杜林區以西。行政總部喺新市。
維多利亞鎮

維多利亞鎮（馬來話：Bandar Victoria）係馬來西亞納閔聯邦直轄區嘅首府，所以又叫做納閔鎮。維多利亞喺納閔島東南方，係嗰區嘅行政同金融中心。

經濟
納閔港
維多利亞鎮其中一個重要設施係納閔港。納閔港係一個深水港，係汶萊、沙撈越北部以及沙巴西部一個重要貨運中轉站。納閔境內主要生產椰子核、橡膠同西米，處理後會經納閔港出口至外國。港口足夠畀大型貨輪停靠。
維多利亞鎮金融中心喺默迪卡路，金融中心主要用户包括跨國銀行、保險公式以及信托基金嘅海外分行。此外，維多利亞鎮金融中心亦設有區域海外深海採集石油同天然氣公司嘅辦事處。另外，維多利亞鎮離岸金融中心亦擁有一個設有1,500個座位嘅會展中心以及一間商場。

氣候
維多利亞鎮全年氣溫平均、炎熱，氣候潮濕、多雨，屬於熱帶雨林氣候。市內平均氣温係27.8 °C（82.0 °F），全年平均雨量係 3,413毫米（134.4英寸）。
荔枝窩特別地區

荔枝窩特別地區係香港一個特別地區，喺新界大埔區荔枝窩，佔地1公頃。呢個自然護理區喺2005年3月15號劃定，係香港第十六個特別地區。
荔枝窩特別地區喺船灣郊野公園隔籬。特別地區裏面係一個風水林（客家人嘅文化遺產，係荔枝窩嘅客家村民種植），記錄咗超過100種植物，包括有青籐公同金葉樹等罕見品種，重有幾樖古老嘅大樹，形態獨特有趣，例如一樖叫「空心樹」嘅秋楓已經被蛀空而剩低嘅外殼。另有一樖叫「五指樟」係生有多條分枝嘅大樟樹，具有保育價值。
五指樟
空心樹
絞殺榕
萇山站

萇山站係釜山都市鐵道2號綫嘅起點站，喺韓國釜山廣域市海雲臺區佐洞（韓文：좌동），韓文副站名係「海雲臺白醫院」（해운대백병원）。

車站結構
站體係1面2線島式月台嘅地底車站，等車月台有月台幕門，有12個出口。

史
2002年8月29號：落成啟用。
蔡耀昌

蔡耀昌（英文：Richard Tsoi Yiu Cheong，1967年9月11號—），香港民監會發言人、支聯會副主席、真普選聯盟成員團體代表、做過民主動力執委，曾任沙田區區議員、民主黨中委。祖籍廣東深圳，中學時期開始參加社運，大學時期支援八九民運並參加「六四」鎮壓後嘅營救工作。1993年8月畀人沒收回鄉證，返唔到大陸直至2016年。政界暱稱「阿狗」或「狗哥」。

籌辦2003年「七一大遊行」
想知多啲：民間人權陣線同七一大遊行
2003年7月1日，香港主權移交中國六週年，當年嘅七一大遊行，是八九民運以來最大規模的遊行示威，受到國際輿論重視。由於《香港基本法第二十三條》嘅立法程序，加上SARS事件導致香港社會好唔景氣，大量香港市民唔滿。遊行主題為「反對廿三，還政於民」，大會呼籲市民着黑衫參加遊行，以表達對政府嘅不滿。雖然當日香港天氣炎熱，但有大量人士參與遊行。主辦團體民間人權陣線（民陣）估計遊行人數超過50萬，而警方則就公佈當日截至下晝六點，由起點到終點之間共有35萬人。司徒華喺回憶錄中提到，佢收到消息，警方內部獲悉的遊行人數為67萬5千人。遊行所引發的七一效應，使政府停止對二十三條的立法程序，並使親建制派喺同年的2003年香港區議會選舉大敗。
路透社、美聯社、法新社、美國有線新聞網、英國廣播公司同埋德新社等等西方通訊社，圖文並茂報道香港嘅大遊行。美聯社形容，示威人士係「憤怒和憂慮的香港人」；路透社話：「示威者嚟自社會各階層，包括商人、退休人士，也有年輕夫婦推嬰兒車，同著名嘅民主派人士一起遊行」。
當年嘅蔡耀昌並非泛民重量級人物，擔任民陣的二十三條工作組召集人，事後回想，「嗰時覺得好大鑊，又唔知（沙士）幾時完，宣傳又難，加上23條去到法案審議階段，好技術性，冇人會理，但點都要堅持」。原來民怨已經喺沙士期間不斷升溫：「沙士前年輕人唔理政治，但沙士嗰時返唔到學，中學生、大學生因為冇嘢做，又開始有網上討論區，就開始留意時事。」 回看遊行，蔡耀昌認為當年50萬人上街，令特區政府撤回23條立法，向新一代年輕人證明，只要市民團結，和平遊行一樣可以成功：「7.1就係大家一齊做到一樣嘢，改變到政局。」

獲發回鄉證
蔡耀昌喺1993年8月陪同內地工運領袖韓東方返大陸期間，在廣州遭沒收回鄉證及遣返回港，此後便一直返唔到中國大陸，也未能成功重新申證，直至2016年12月17日，蔡畀中共當局發還回鄉證，這是因為中共早前透過幫港出聲的周融發佈消息，會向香港反對派人士發還回鄉證，畀人沒收或註銷回鄉證的民主派人士可獲「解凍」重新申請領證。他攞證後即日在羅湖過關再搭和諧號動車上廣州，又拍照留影，呢個係他23年以來再次踏足內地。佢坦言經過羅湖橋時「有點感觸」，堅稱日後「該做的事都會繼續」，如同埋內地維權人士見面等。在內地關口，佢感覺比其他人需時較長，過程約2分鐘，關員喺電腦輸入一啲資料，不過過程裏面關員沒有向佢提問。

投訴「黃店」歧視大陸客
2020年新型冠狀病毒肆虐期間，有食肆怕中國大陸傳染病毒，貼咗告示唔招待講普通話嘅顧客幫襯。身兼民主黨中委嘅社區組織協會幹事蔡耀昌，向平等機會委員會投訴食肆拒招待大陸人及香港新移民涉歧視，不過此舉引起民主黨內嘅爭議，蔡被指打壓「黃店」（立場支持民主派嘅商店）。蔡強調唔會收回食肆歧視中國人嘅言論，但明白到黨友喺地區工作上因其言論承受壓力，決定辭去民主黨中委職務，但唔會退黨。
蕉坑特別地區

蕉坑特別地區係香港一個特別地區，喺新界西貢區蕉坑，佔地24公頃。呢個自然護理區喺1987年12月18號劃定，係香港第三個特別地區。
蕉坑特別地區裏面設有獅子會自然教育中心，重有田園同多個主題展覽館，用嚟推廣自然保育，同時係熱門嘅婚禮影相地點。區裏面亦設有一條長1公里嘅自然教育徑，可連接山路前去麻藍笏。
路易斯卡爾華

路易斯卡爾華（1976年12月31號—2012年11月15號）係葡萄牙電單車賽車手。喺2012年第五十九屆澳門格蘭披治大賽電單車排位賽，佢揸嘅電單車撞咗埋防撞欄，佢傷重而死。
香港郊野公園

香港郊野公園係由香港政府將市郊未開發地區劃出地方，用嚟做康樂同保育嘅郊野公園，地位同國家公園差唔多。
香港政府喺1976年制定《郊野公園條例》，並喺同年12月3號劃定頭3個郊野公園。而家全香港已經劃定咗24個郊野公園，總面積達43,656公頃，佔香港大約四成（39.6%）嘅土地面積，郊野公園每年吸引大約1,140萬次嘅遊客遊覽。
馬來亞聯合邦

馬來亞聯合邦（馬來話：Persekutuan Tanah Melayu；英文：Federation of Malaya）喺1948年1月31號成立，1963年9月16號結束，由11州－9個馬來州屬同海峽殖民地嘅檳城同馬六甲所組成（唔包括新加坡）。

圖
1950年至1963年嘅馬來亞國旗——十一芒星同十一條紋，而今日嘅馬來西亞國旗有十四芒星同十四條紋。
克爾來福

克爾來福（CoronaVac），慣稱科興疫苗，係中國科興控股為咗針對武漢肺炎所研發嘅滅活病毒疫苗。
黃可盈 (童星)

黃凱盈 (黃可盈)（Melanie Wong，2004年8月31號—）係香港演員，童星出身，由2009年開始演出，作品包括電視劇、電影同廣告。

簡歷
黃凱盈(黃可盈) 喺香港出世，5歲開始做童星，主要拍無綫電視電視劇，亦有拍過廣告、電影同教育電視。同時考咗英國皇家音樂學院八級鋼琴資格。
2010年，佢拍維特健靈廣告，2010年有TVB監製畀機會佢參演《點解阿Sir係阿Sir》，先後拍咗超過三十套電視劇。2021年，拍《星空下的仁醫》，飾演未成年懷孕少女徐佳雪。
興趣係彈鋼琴、結他、唱歌、跳舞，畫畫等，亦參加過有關嘅比賽，亦喺當中攞過唔少獎。
拉斯維加斯

拉斯維加斯（Las Vegas），全名拉斯維加斯市（City of Las Vegas），係美國內華達最大嘅城，亦係卡拉卡嘅縣城，住咗58萬人到。市中心同喺正市界外嘅賭城大道有好多賭場，係出名嘅賭城。
指甲刀人魔

《指甲刀人魔》係一套2017年嘅中港合拍奇幻愛情電影，由攝影師關智耀首次次執導，周冬雨同張孝全領銜主演，故仔發生喺夏威夷，講述一個男仔鍾意咗一個自稱靠食指甲鉗生存嘅女仔。套戲喺2017年4月14日喺中國同香港上映。
西柏林空中走廊

喺冷戰時期（1945年-1991年）嗰陣，西柏林空中走廊（德文：Berliner Luftkorridor），又叫做柏林走廊，係3個專門畀西方國家嘅民航機同軍機喺經東德領空由西德本土飛去西柏林嗰陣用嘅空中走廊。西柏林空中走廊由柏林空中安全中心管轄嘅。呢三個空中走廊嘅領空由美國、英國同法國嘅民航機，同埋屬於嗰啲國家軍隊嘅已登記軍機使用；執行飛去西柏林航班嘅機師都係呢三個國家護照嘅持有人。另外，波蘭航空由華沙經停東柏林紹納費爾德機場飛倫敦同巴黎嘅航班亦會用呢三個空中走廊。
1989年西柏林聽啤可夫機場控制塔電腦顯示嘅三個空中走廊嘅飛行情況。

史
西柏林空中走廊總共連接咗三個西柏林機場，分別係：柏林添普賀夫機場、柏林地哥機場、同埋柏林加道機場。
斷音

斷音（意大利文：staccato，意思係 ｢斷開｣）係指將音符標出嚟嘅音斬短，好似個尾「斷咗」噉。喺五線譜，通常係用一點表示，但係亦有其他寫法，粒點寫喺音符上面或者下面，如果同一行喺嗰個位多過一個音符，就成組音都係斷音。
唔同樂器會用唔同方法做出呢種效果；甚至同一種樂器可以視乎情況要用唔用嘅方法。例如，喺鋼琴，可以隻手指彈完一個音之後即刻離開；但係喺小提琴或者結他咁做係冇用嘅，要掉轉嚟，拉或者彈完個音之後用手指撳死個音。
輓曳賽馬

輓曳賽馬係一種賽馬，日本北海道獨有，唔止馬要快，更加要大力，拖住負重雪橇，爬上有沙丘賽道。起自明治時期，開拓北海道，約莫一九〇〇年左近，農家之間互相競較，喺祭典時鬥過高低。日本叫輓曳競走，亦短稱曳馬。
戰後盛行，一九四七到一九五三年，開咗四座公營賽馬場，禮拜六日一新年等，專門比賽並而可以賭錢，分別喺帶廣、岩見澤、旭川，以及北見。二〇〇六年，鑑於衰落，後面三座停賽，只剩帶廣。本來帶廣本都會執埋，不過得到軟銀資助，先至保留落來。網上投注興起，又有復興之勢。
用馬同一般賽馬唔同，一般賽馬講輕快，輓曳賽馬求大力，前者輕種馬，後者重種馬，要有八百到千二公斤，過到賽道兩座山仔，又有二百米各自直道。要睇馬持久力，又睇騎師技巧。
賽道可以睇成五份，開頭直道、細啲山、直道、大啲山、尾段直道。過山時就至精彩之處。一般賽馬過馬鼻決勝，輓曳要連雪橇過完先算。
8月11號

8月11號係公曆年嘅第223日（閏年第224日），離年尾重有142日。
<< - 8月 - >>



大件事
前3114年：瑪雅曆而家呢個週期「長計曆（英文：Mesoamerican Long Count calendar）」嘅第一日。
前480年：温泉關戰役（英文：Battle of Thermopylae）嘅斯巴達人全部戰死，波斯人進攻雅典。
1872年：大清政府首次派留學生出國。
1940年：納粹德國空軍入侵英倫，皇家空軍起飛攔截，「不列顛戰役」展開。
1976年：中環海旁新香港郵政總局啟用；總面積17萬平方呎，大過有65年歷史嘅舊郵政總局一倍。
1976年：北愛爾蘭和平運動領袖哥力根首次露面，年底佢同比蒂威廉斯一齊攞諾貝爾和平獎。
1987年：格林斯潘做美國聯邦儲備局主席。
1999年：20世紀最後一次日全食，由大西洋西面開始，經過歐亞西南，喺北印度洋完，最長超過四分鐘。
2005年：巴基斯坦試射可以攜帶核彈頭嘅巡航導彈。
2012年：伊朗東亞塞拜疆省發生地震（阿拉伯文：زلزال تبريز (2012)）。
2017年：埃及亞歷山大港發生火車相撞（阿拉伯文：حادث قطار الإسكندرية 201）。
孫正義

孫正義（日文假名そんまさよし，拉丁字母Son Masayoshi；韓文諺文손정의，1957年8月11號—，Son Masayoshi）係日本實業家，創辦軟銀公司。

經歷
在日韓裔，佐賀縣鳥栖市出世。生時喺朝鮮人聚落。家中四兄弟，佢排第二。通名安本正義。
金正男被殺案

金正男被殺案發生喺2017年2月13號，北韓已故最高領導人金正日個大仔金正男，喺馬來西亞吉隆坡國際機場俾2個懷疑係由北韓特務組織指使嘅女人用VX神經毒劑買起。

經過
2017年2月6號，金正男由澳門飛到馬來西亞。2月13號上晝，金正男到吉隆坡國際機場2號客運大樓登機大堂，準備搭飛機返澳門，突然有兩條女行去佢度，一個從後勒住佢，一個兜面扤住佢，過程得3秒，之後即刻消失。金正男跟住就覺得周身唔妥，好唔舒服，即刻搵機場職員幫手送佢去醫院，點知仲未送到醫院就瓜咗。
馬來西亞警方即刻開始查案，喺2月15號拉咗頭一位女疑犯，嚟自越南南定嘅段氏香（越南文：Đoàn Thị Hương）；再喺2月16號拉咗第二位女疑犯嚟自印尼西冷嘅茜蒂艾莎（印尼文：Siti Aisyah）。佢哋話自己只係畀人請返嚟拍一條整蠱人嘅短片，唔知原來㨃咗友，不過警方認為佢哋講大話，懷疑佢哋係受北韓特務組織指使嘅，警方重通緝緊幾位北韓佬。
2月24號，馬來西亞驗屍結果顯示，金正男塊面接觸到毒性勁高嘅VX神經毒劑。
佐治弗萊案

佐治弗萊案（粵拼：zo3 zi6 fat1 loi4 on3）／佐治佛萊案（粵拼：zo3 zi6 fat6 loi4 on3）；英文叫「(the) case of George Floyd」，係指2020年5月25號，喺美國明尼蘇達州明尼亞波利斯，46歲嘅黑人小佐治·佩利·弗萊／小佐治·佩利·佛萊（英文：George Perry Floyd Jr.）涉嫌用假銀紙而畀人拉嘅時候，白人差佬Derek Michael Chauvin用個膝頭跪落弗萊條頸度超過8分鐘，令到佢冇咗知覺，送到急救室宣佈死咗嘅事件。一個目擊者用手提電話喺Facebook Live直播咗呢件事而引起咗廣泛關注。第日，四個涉事差佬被炒魷魚；其中沙文（Chauvin）喺事發後第4日被拉，跟住被告三級謀殺、二級誤殺同二級過失殺人罪；其餘嗰三個，亦畀人告「協助與教唆人謀殺罪」。2021年3月12號，明尼亞波利斯當局賠咗2700萬美金畀佐治弗萊嘅家屬作為和解。
呢單嘢喺2020年5月底到6月初喺美國引起同「I can't breathe!」（我唞唔到氣！）嘅相關口號爲主嘅黑人示威運動。

相關示威
内文：同佐治弗萊案有拏褦嘅示威
事件發生之後，有一系列示威，由美國明尼蘇達州明尼亞波利斯蔓延到全美同全世界，主要針對差人暴行同種族歧視。示威响2020年6月6號達到顛峰，約50萬人响美國550處示威。

人名翻譯瑕疵
普遍而言，大陸官話稱死者「(George Perry) Floyd (Jr.)」作「弗洛伊德」（漢語拼音：fúluòyīdé；粵拼：fat1 lok6 ji1 dak1），台灣官話用嘅係「佛洛伊德」（注音：ㄈㄛˊ　ㄌㄨㄛˋ　ㄧ　ㄉㄜˊ；粵拼：fat6 lok6 ji1 dak1），各自同奧地利心理學家「(Sigmund) Freud」嘅譯名撞到正；港澳傳媒跟前者，引起唔少歧義。
音調

調 或者音調 係一個樂理概念，亦係一首歌嘅基本特徵。當有某一堆音高組埋一齊，就可以組成音階，而當呢個音階放入一首歌嘅時候，就變成咗一個“音調”。一份樂譜一般都會用開頭嘅譜號嚟表明個音調。
個調嘅名係建立喺主音嘅基礎上。如果由7個自然音級，喺C開始跟順序排列嘅就係以C為主音嘅C調；將C調移高一個純五度就係以G為主音啲嘅G調；將C調移低一個純五度就係以F為主音嘅F調。
另外有定義係：幾個音按照一定嘅關係組成一個體系，跟住用某一個音（就係主音）做中心，呢個體系就係叫做調式。主要分做「大調式」同埋「小調式」。
下面係音調入面最重要嘅幾粒音：
主音：個調嘅第1粒音同埋最穩定嘅音，亦叫做第I級音
屬音：個調嘅第5粒音，亦叫做第V級音
下屬音：個調嘅第4粒音，亦叫做第IV級音
導音：個調嘅第7粒音，亦叫做第VII級音
梁山山

梁山山（粵拼：loeng4 saan1 saan1；英文：Sun Liang；1989年3月28號—），花名山山（saan1 saan1），係中國大陸嘅男歌手，廣東廣州人，2014年喺動感新聲歌唱大賽攞咗佛山地區總冠軍而出道，期間去過珠江頻道同埋廣東南方衛視先後拍過《外來媳婦本地郎》同《暖男老爸喜洋洋》呢啲片。佢亦做過廣東電台嘅《天生快活人》、廣州電視台綜合頻道嘅《搵食珠三角》、廣東南方衛視嘅《FUN尚薈》節目做過主持嘉賓。亦發佈過一系列嘅歌曲唱片同埋拍過《迷情N小時》、《友情歲月2016》、《梟雄之暗途》呢啲電影。

演出
呢個表唔完整，歡迎加料。
奧斯皮塔萊特

奧斯皮塔萊特（西班牙文：L'Hospitalet de Llobregat）係西班牙加泰隆尼亞自治區一座城，住25萬人。
巾幗梟雄之義海豪情

《巾幗梟雄之義海豪情》係香港無綫電視電視劇，2009年電視劇《巾幗梟雄》嘅姊妹劇，由黎耀祥、鄧萃雯、黃浩然、陳法拉、惠英紅、岳華、謝雪心、敖嘉年、胡定欣、麥長青、郭峰主演，監製李添勝，2010年播。
呢部片嘅第6集入面，劉醒同梁非凡嗌交部份成日俾好多中國大陸網民喺AcFun同bilibili惡搞，尤其係「吔屎啦，梁非凡」嘅金句惡搞得最多。
廉政行動2024

《廉政行動2024》（英文：ICAC Investigators 2024）係香港無綫電視同香港廉政公署聯合拍攝製作嘅時裝電視劇，由張曦雯、陳山聰、林凱恩、陳星妤、鄭俊弘、容天佑、許俊豪主演，監製曾勵珍、羅香蘭。劇入面嘅故仔改編自5單真實嘅貪污案。
呢套劇畀無綫電視列做其中一套「57週年台慶劇」，係頭一套無綫同公營機構合拍嘅劇集被列做「台慶劇」，亦係無綫歷嚟集數最少嘅「台慶劇」（得5集）。
臺灣關係法

《臺灣關係法》係一部喺美國內部有效嘅法律。喺1979年1月1號，美國政府決定終止同中華民國政府嘅所有正式外交關係，同時承認中華人民共和國政府。美國國會喺呢個情況下通過咗呢部法律，並由當時嘅美國總統占美·卡特簽署生效，用嚟規範美國同臺灣之間嘅關係。
雛鳳鳴劇團

雛鳳鳴劇團係香港粵劇演出團體，被認為係1970年代至1990年代初嘅粵劇班霸。劇團1964年由名伶任劍輝、白雪仙所創立，1964年3月6日在利舞台首演，1969年演出第一套全本戲，在舞台演出多係二十多年，直至1992年因龍劍笙移民解散；至2005年，雛鳳鳴再現舞台，以龍劍笙移民前班底（龍劍笙、梅雪詩、任冰兒、阮兆輝、尤聲普、廖國森）演出《西樓錯夢》、《帝女花》，合共72場。

經歷
任劍輝、白雪仙（任白）仙鳳鳴劇團1960年公開招考青年女演員，投考有1200個少女，其中22人被選拔。經過8個月訓練，首次演出《白蛇新傳》。訓練期間，任白邀請京劇名家張淑嫻、孫養農夫人，導演王鏗、朱毅剛老師、音樂家于粦等專家分別教授。武打方面由李居安、「筋斗王」梁少松指導。舞蹈方面則由吳世勛師傅教授。
《白蛇新傳》演完四十多場後，任劍輝、白雪仙從22名新演員中，再甄選12人加以訓練，12人包括：龍劍笙(李菩生)、朱桂珍（朱劍丹） 、余志麗（蓋劍奎）、李潔梅（蕭劍纓）、湯明慧（江雪鷺）、馮麗雯（梅雪詩）、黎筱齊（謝雪心）、鍾蓀妮（芳雪羽）、潘燕珠（呂雪茵）、何笑平（蘇雪詠）、何惠芬（朱雪璣）、廖國馨（言雪芬）。
1964-65年，任劍輝與白雪仙籌組「雛鳳鳴劇團」，劇團並係1964年3月6日在利舞台作首演。1965年9月2-8日, 則以AB制方式，由陳寶珠、龍劍笙/芳雪羽、呂雪茵, 輪流生旦角(張達、蕊珠)，江雪鷺演陳碧娘，李居安誇刀協助一眾師妹, 包括蓋劍奎、朱劍丹、梅雪詩、蘇雪詠、蕭劍纓等新人演出。1965年年底，陳寶珠、李居安雙雙退出雛鳳鳴劇團。
1965-68年間,   雛鳳鳴劇團成員協助任白嘅「李後主」拍攝工作, 並係1968-69年師徒同台演出多個戲寶，為灣仔、油麻地街坊福利會籌款。
1969年演出全劇《辭郎洲》，龍劍笙擔正印文武生，花旦分別係江雪鷺、梅雪詩、謝雪心。70年代後期至92年散班，生旦為龍劍笙、梅雪詩，二幫、淨丑隨年月更替。1970年，芳雪羽結婚離隊。1972年後，呂雪茵、蓋劍奎出嫁。
1976年11月5日，雛鳳鳴嘅龍劍笙、梅雪詩、江雪鷺、朱劍丹、言雪芬在星馬登台三個多月。回香港後，江雪鷺退出雛鳳鳴劇團，江在《紫釵記》中「浣紗」嘅二幫花旦角色臨時由尹飛燕代替。江雪鷺係1978年復出，加入林家聲嘅「頌新聲」劇團，擔綱正印花旦。1976年11月之後，雛鳳鳴劇團嘅主要演員，除左丑生（梁醒波）、武生（靚次伯）外，主要剩下龍劍笙、梅雪詩、朱劍丹、言雪芬「四鳳」。
1981年2月12號，一直在雛鳳鳴擔任丑生嘅梁醒波病逝，享年72歲。之後劇團嘅丑生一般由朱秀英反串擔綱。
1989年，長期在劇團擔任武生嘅靚次伯宣佈因健康問題退休，1992年2月逝世。
1992年3月10號，龍劍笙喺沙田大會堂演出《蝶影紅梨記》後，宣佈退出舞台移民加拿大，雛鳳鳴劇團係同年解散。
2004至2007年，雛鳳鳴再現舞台，演出《西樓錯夢》、《帝女花》合共72場。

三笑姻緣
1975年《三笑姻緣》拍成粵劇電影，1975年2月8日公映。雛鳳鳴劇團首部電影。
演員表：
龍劍笙（飾演）唐伯虎
梅雪詩（飾演）秋香
朱劍丹（飾演）周文彬
言雪芬（飾演）春香
靚次伯（飾演）華太師
梁醒波（飾演）華文
譚炳文（飾演）華武
梁　天（飾演）祝枝山
胡　楓（飾演）文徵明
李香琴（飾演）二少奶
沈殿霞（飾演）石榴

帝女花
1976年《帝女花》，嘉禾電影公司出品，吳宇森執導，顧家輝編曲。1976年1月30日公映。
演員表：
龍劍笙（飾演）周世顯
梅雪詩（飾演）長平公主
朱劍丹（飾演）周寶倫
江雪鷺（飾演）周瑞蘭
言雪芬（飾演）周皇后
靚次伯（飾演）崇禎、清帝
梁醒波（飾演）周鍾

紫釵記
1977年《紫釵記》，由金鳳出品，李鐵執導。1977年2月18日公映。江雪鷺「浣紗」角色由尹飛燕接替。
演員表：
龍劍笙（飾演）李益　　
梅雪詩（飾演）霍小玉　　
朱劍丹（飾演）夏卿
尹飛燕（飾演）浣紗
言雪芬（飾演）鄭六娘
靚次伯（飾演）盧太尉
梁醒波（飾演）崔允明、黃衫客
李　鳳（飾演）盧燕貞
朱少玻（飾演）王哨兒
民族國家

民族國家（粵拼：man4 zuk6 gwok3 gaa1，Nation state）係國家同民族一致嘅政治單位。呢個係一個比「國家」更加精確嘅概念，因為一個國家唔需要有一個主要嘅民族。
跨月台轉車站

跨月台轉車站係鐵路公共交通嘅一種車站設計，用意係令乘客行過個月台就可以轉綫，無需要行上行落。乘客唔使行到咁攰之餘仲可以舒緩車站嘅客流，提高通勤效率，喺繁忙嘅車站非常實用。跨月台視乎兩邊嘅行車方向可以分成兩種：順向同逆向。視乎實際情況可以決定用邊個，有陣時仲可以兩個並排用，組成一對雙子跨月台轉車站。香港港鐵嘅太子同旺角站就係其中一個例子。
雖然跨月台非常方便，但係因為路軌嘅隧道或天橋要遷就比較尷尬嘅月台佈置，所以設計同工程方面有一定嘅困難。

香港
旺角同太子站大概就係香港最出名嘅一對跨月台轉車站。圖中，左邊嘅月台為荃灣綫往中環，而右邊嘅月台為觀塘綫往黃埔
由於香港嘅港鐵係世界上最繁忙同擠迫嘅地鐵系統之一，所以跨月台設計喺香港非常普遍，全系統有十個。
太子站、旺角站：觀塘綫 ⇔ 荃灣綫
油塘站、調景嶺站：觀塘綫 ⇔ 將軍澳綫
金鐘站：港島綫 ⇔ 荃灣綫
北角站：港島綫 ⇔ 將軍澳綫
荔景站：東涌綫 ⇔ 荃灣綫
大圍站：東鐵綫往金鐘 ⇔ 屯馬綫往屯門
南昌站：東涌綫往香港 ⇔ 屯馬綫往屯門
欣澳站：東涌綫往東涌 ⇔ 迪士尼綫
紅磡站喺沙中綫工程之前曾經喺地面層提供過東鐵綫同西鐵綫（現屯馬綫屯門至紅磡段）之間嘅跨月台轉乘，但係因為新嘅東鐵綫過海段嘅隧道口離車站太近，冇空間配合跨月台配置，所以新嘅地底月台採用較簡單嘅普通疊式設計。

臺北
臺北捷運嘅跨月台轉車示意圖
臺北捷運全系統有四個跨月台轉車站。其中中正紀念堂、古亭同東門站組成一個三角形，為來往松山新店綫、淡水信義綫同中和新蘆綫嘅乘客提供更方便嘅轉車體驗。
西門站：松山新店綫 ⇔ 板南綫
中正紀念堂站：松山新店綫 ⇔ 淡水信義綫
古亭站：松山新店綫 ⇔ 中和新蘆綫
東門站：淡水信義綫 ⇔ 中和新蘆綫
赤坂見附站嘅跨月台配置。橙色為銀座綫，紅色為丸之內綫

紐約
紐約地鐵好多綫都有四條路軌，分快車同慢車服務。慢車通常行外面兩條路軌，而快車通常行裏面兩條。快、慢車都停嘅車站通常都有兩對島式月台，提供兩種服務之間嘅跨月台轉乘。唔同顏色嘅綫之間嘅跨月台轉車站如下：
皇后區廣場站：7號綫 ⇔ N綫、W綫
霍伊特—歇爾美角街站（英文：https://en.wikipedia.org/wiki/Hoyt%E2%80%93Schermerhorn_Streets_station）：G綫 ⇔ A綫、C綫
萊辛頓大道—63街站（英文：https://en.wikipedia.org/wiki/Lexington_Avenue%E2%80%9363rd_Street_station）：F綫 ⇔ Q綫
汶萊灣

汶萊灣（馬來話：Teluk Brunei）係喺東南亞汶萊同馬來西亞兩國之間嘅一個海灣。呢個海灣係汶萊同馬來西亞沙撈越嘅重要交通航道。汶萊灣喺汶萊首都斯里巴加灣市嘅東側外海。
一條30公里（19英里）嘅淡武隆大橋環跨汶萊灣連接汶萊嘅摩拉縣同淡布隆縣。而橫跨汶萊灣路段有14公里（8.7英里）長。

環境
汶萊灣包含大約8,000公頃嘅潮汐泥灘同沙地平灘、海草床、珊瑚礁、紅樹林、海灘森林和同砂岩細島。 呢度畀國際鳥盟（BirdLife International）確認為重點鳥區（IBA），因為佢支持大量鳥類，包括Bonaparte's nightjar、Lesser adjutant、Storm's stork、唐白鷺、鐵嘴沙鴴、諾氏鷸同紅燕鷗。威脅包括近岸拖網捕撈、水鳥狩獵同埋因紅樹林清除而造成生境破碎化。
糧船灣

糧船灣（英文：High Island，原本叫糧船灣洲，以前又叫高洲），屬香港西貢區，響萬宜水庫西南面，糧船灣海東面，大頭洲、雞洲、老虎吊排、滘西洲、吊鐘洲東面，匙洲、南風洲、伙頭墳洲、小破邊洲、黃泥洲、光頭排、橫洲北面，破邊洲、飯甑洲西面。
糧船灣洲原本係香港第四大島，同西貢半島隔住條官門海峽。
1969年，香港政府響糧船灣洲北岸起萬宜水庫，連埋糧船灣洲同西貢半島，地圖上改名叫糧船灣。北面有條西貢萬宜路連接島嘅東西部，行西貢東郊野公園必經。西壩底下有創興水上活動中心。

史
喺起個水庫之前，糧船灣洲同西貢半島隔住官門海峽，直到起萬宜水庫嗰陣將糧船灣洲同西貢半島連接起嚟。
土木工程拓展署話，喺1億幾年前，香港同成個華南東部都係位於火山帶。經過拓展署多年嘅地質調查發現，喺2012年確認糧船灣伸延到果洲群島一帶曾經有一座超級火山，叫做糧船灣超級火山，直徑長18公里，係香港以至中國東南部第一座被發現嘅古代超級火山。
約莫400年歷史嘅糧船灣天后宮，經過重修之後喺2013年1月2日舉行開光典禮，又喺宮前搞咗個百席盆菜宴，吸引咗過千人參與。今次重修後，天后宮加咗個文物館，展示以前嘅祭品。
加德滿都

加德滿都（尼泊爾話：काठमाडौं, काठमान्डु）係尼泊爾嘅首都，又係尼泊爾最大嘅城市。加德滿都嘅海拔約莫1350米，三面環山，氣候好好，有「山中天堂」嘅美譽。

地理
加德滿都市位於加德滿都谷地西北部，巴格馬提河同比興馬提河交匯處，全市面積50.67平方千米，平均海拔1350米。

氣候
加德滿都氣候溫和，全年大部分時間氣温舒適宜人。由10月到第二年3月，朝早成日有濃霧，氣溫起伏亦相對較大。4月份開始，氣溫開始回升，下晝成日有陣雨。由6月中旬雨季伴隨住夏季來臨。日頭氣温大約維持喺30℃-35℃之間，夜晚氣温維持喺15℃-20℃之間。
加德滿都 (Kathmandu)
氣候圖表
㋀㋁㋂㋃㋄㋅㋆㋇㋈㋉㋊㋋


溫度用華氏（℉）嚟記降雨量單位係英吋
加德滿都面對住空氣污染影響，除咗工業污染，城市交通擁擠問題嚴重，老舊嘅車排放大量超標廢氣之外，寺廟焚燒大量物品亦係造成空氣污染嘅一個重要原因。加德滿都座落喺盆地嘅谷底，四周嘅高山阻擋咗空氣流動，加劇污染程度。巴格瑪蒂河（尼泊爾語：बागमती नदी）係加德滿都嘅聖河，同時亦係一條污染嚴重嘅河流，河道佈滿咗垃圾同骨灰。
張廣德

張廣德係香港教育界人士，做過香港培正小學校長。因應培正喺香港嘅知名度，佢有時會接受傳媒訪問，分享小學入學面試心得。

經歷
佢幼稚園至中學階段都係喺培正學校完成，係香港培正1976年級敏社社員。1981年大學畢業之後做先生，1985年獲香港培正小學李仕浣校長賞識，邀請返母校做輔導主任、事務主任等行政工作，至1997年升任副校長。2011年李仕浣校長退休，接任成為香港培正小學自中、小分家後嘅第二任校長。2020年8月，張廣德退休，由葉展漢接任香港培正小學第三任校長。
佢亦有喺一啲教會團體工作，曾任做過恩典浸信會執事會主席、港澳浸信會貸款會主席、香港浸信會聯會書報部部長、浸信會愛羣社會服務處董事會書記、香港華人基督教聯會董事等。

獲文憑工廠頒發榮譽博士資格
佢報稱攞到林肯大學資深院士同埋榮譽博士資格，但呢間院校嘅資格備受質疑。有線新聞亦喺2019年報道，林肯大學其實係文憑工廠，未獲註冊認可，比錢就有得攞佢哋唔同嘅頭銜。

培正小學違建及校長室「神秘浴室」
喺2014年7月，培正小學被揭發建築工程違例，唔單止拆防火門換鐵閘，校長室入面甚至建有私人浴室同茶水間，違反《建築物（規劃）規例》。有家長質疑學費不斷加，原來係為咗私人享樂。記者向張廣德查詢，但佢就將個波推比副校長。
君士坦丁大帝

君士坦丁大帝（英文：Constantine the Great，拉丁文：Flavius Valerius Aurelius Constantinus Augustus； 約莫272年2月27號—337年5月22號），亦叫君士坦丁一世（Constantine I）或者聖君士坦丁（Saint Constantine），係羅馬皇帝，在位306年到337年。佢出名原因皆因佢係第一個羅馬皇帝轉信基督敎。313年，君士坦丁同副皇帝李西諾發米蘭上喻（Edict of Milan），公告全國，全有宗敎皆可容許在國。
康士坦丁大帝喺達爾達尼亞嘅奈蘇斯（依家嘅塞爾維亞尼什）出世。佢老豆係弗拉維烏斯·君士坦提烏斯，一個伊利里亞裔嘅羅馬軍團軍官，係四帝共治嘅四個統治者之一。佢阿媽海倫娜係一個出身低微嘅希臘女人，可能來自而家土耳其嘅小亞細亞。佢之後被封為聖人，傳統上認為係佢令到佢個仔皈依信教。
康士坦丁喺戴克里先同加列里烏斯兩位羅馬皇帝手下表現出色。佢一開始喺東部省份（對抗波斯帝國）打仗，之後喺西部（公元305年）同佢老豆喺不列顛尼亞省並肩作戰。306年佢老豆死咗之後，佢嘅軍隊喺約克（埃博拉庫姆）宣布佢做奧古斯都（皇帝）。最後佢喺四帝共治內戰中打敗咗皇帝馬克森提烏斯同李錫尼，成為324年羅馬帝國嘅唯一統治者。
上台之後，康士坦丁實施咗好多改革嚟加強帝國。佢重組政府，將文官同軍事權力分開。為咗對抗通脹，佢推出咗索利杜斯金幣，成為拜占庭同歐洲超過一千年嘅標準貨幣。羅馬軍團重組成機動部隊（禁軍），經常跟隨皇帝出征對付外敵或羅馬叛亂，同埋邊境守軍（邊防軍），佢哋可以應付蠻族嘅襲擊，但隨住時間推移，越嚟越難應付大規模嘅民族大遷徙入侵。康士坦丁對羅馬邊境嘅部落——例如法蘭克人、阿勒曼尼人、哥特人同薩爾馬提亞人——進行咗成功嘅戰役，並喺佢前任喺三世紀危機期間放棄嘅領土重新安置羅馬文化嘅公民。
雖然康士坦丁大部分人生都係一個異教徒，之後成為一個慕道友，但佢由312年開始開始支持基督教，最後成為一個基督徒，並由阿里烏斯主義嘅主教尼科美底亞的優西比烏為佢施洗，不過天主教會同科普特東正教會堅持係教宗西爾維斯特一世為佢施洗。佢喺313年頒布嘅米蘭敕令中起咗重要作用，宣布羅馬帝國容忍基督教。佢召開咗325年嘅第一次尼西亞公會議，制定咗尼西亞信經。佢下令喺耶路撒冷耶穌墓嘅聲稱地點建造咗聖墓教堂，成為基督教最神聖嘅地方。中世紀教皇聲稱嘅教皇國世俗權力係建基於偽造嘅君士坦丁敕令。歷史上佢被稱為「第一位基督教皇帝」，但雖然佢確實支持基督教會，有啲現代學者都懷疑佢嘅信仰，甚至懷疑佢對基督教嘅理解。 儘管如此，佢喺東正教中被尊為聖人，並為推動基督教成為羅馬文化主流做咗好多嘢。
康士坦丁時代標誌住羅馬帝國歷史嘅一個獨特時期，同埋由古典時代過渡到中世紀嘅一個關鍵時刻。佢喺拜占庭城建立咗一個新嘅皇宮，並將佢改名為新羅馬，之後以自己命名為君士坦丁堡，即係而家伊斯坦布爾嘅所在地。佢之後成為帝國超過一千年嘅首都，之後嘅東羅馬帝國經常被英語稱為「拜占庭帝國」，呢個詞係由德國歷史學家沃爾夫發明，帝國從來冇用過。佢更直接嘅政治遺產係通過將帝國留俾佢嘅仔仔同君士坦丁王朝嘅其他成員，以事實上嘅王位繼承原則取代咗戴克里先嘅四帝共治。佢嘅聲譽喺佢啲仔女生前同之後幾個世紀都好好。中世紀嘅教會將佢奉為美德典範，而世俗統治者則將佢視為典型、參考點同帝國主義合法性同身份嘅象徵。到咗文藝復興初期，隨住反康士坦丁資料嘅重新發現，對佢統治嘅評價開始變得更加批評。而家同近代學術嘅趨勢係嘗試平衡過去學術嘅極端。
居魯士大帝

居魯士大帝（粵拼：geoi1 lou5 si6 daai6 dai3，波斯文： کوروش بزرگ，拼音：Kūruš，前576年—前530年），即係居魯士二世，係波斯帝國阿契美尼德王朝第一位國王，響前559年到前530年期間在位。
征服咗米底帝國之後，居魯士帶住阿契美尼德王朝去征服呂底亞同埋最後嘅新巴比倫帝國。佢仲率領一支遠征隊去中亞，發動咗大型軍事行動，被形容為「冇例外咁征服晒每一個國家」。 居魯士據講係喺同馬薩格泰人交戰時死嘅。馬薩格泰人係一個遊牧嘅東伊朗部落聯盟，佢哋住喺錫爾河附近。居魯士係喺公元前530年12月戰死嘅。 不過，雅典嘅色諾芬就話居魯士唔係打仗死嘅，而係返咗帕薩爾加德，呢個城市係阿契美尼德王朝嘅禮儀首都。 佢由佢個仔甘比西斯二世繼位，甘比西斯二世喺佢短暫嘅統治期間向北非進行軍事行動，征服咗古埃及、努比亞同昔蘭尼加。
對古希臘人嚟講，佢被稱為「大居魯士」（Template:Lang-grc-gre Template:Transliteration）。居魯士喺當時學者中特別有名，因為佢慣常尊重佢征服嘅地方嘅風俗同宗教。 佢對發展中央行政系統喺帕薩爾加德統治阿契美尼德帝國嘅總督有重要影響，呢個系統令到統治者同臣民都受益。 征服巴比倫之後，居魯士頒佈咗居魯士詔書，喺呢個詔書入面，佢授權同鼓勵猶太人返回之前嘅猶大王國，正式結束咗巴比倫之囚。佢喺希伯來聖經入面有提到，仲因為佢喺回歸錫安呢件事入面扮演咗重要角色而喺猶太教入面留低深遠嘅影響。回歸錫安係猶太人返回以色列地嘅一次遷徙，係喺居魯士建立咗猶大行省之後發生嘅。之後佢哋重建咗耶路撒冷聖殿，呢個聖殿之前喺巴比倫圍攻耶路撒冷嘅時候被毀咗。根據以賽亞書第45章第1節， 居魯士被耶和華膏立為猶太教嘅彌賽亞嚟完成呢個任務；佢係唯一一個喺呢個身分受到尊崇嘅非猶太人物。
除咗佢對東方世界同西方世界嘅傳統有影響之外，居魯士喺人權、政治同軍事策略方面嘅成就都受到認可。阿契美尼德帝國喺古代世界嘅威望最終延伸到西方嘅雅典，喺嗰度，上流階級嘅希臘人將統治階級波斯人嘅文化某啲方面當做自己嘅文化。 作為第一個波斯帝國嘅創立者，居魯士喺定義伊朗民族嘅國家身份方面扮演咗關鍵角色；阿契美尼德帝國喺將瑣羅亞斯德教嘅理念傳播到遠至中國方面發揮咗重要作用。 佢喺伊朗仲係一個崇拜對象，位於帕薩爾加德嘅居魯士大帝陵墓成為咗國家數以百萬計公民尊崇嘅地點。

生平
居魯士二世係居魯士一世嘅孫，阿爸係岡比西斯一世。
居魯士二世起初係安善王，之後喺前550年征服米底王國。之後佢又征服咗呂底亞王國同新巴比倫王國。
居魯士二世過身之後，由佢個仔岡比西斯二世繼位。

詞源
Template:進一步了解
「居魯士」（Cyrus）呢個名係由希臘語嘅名Κῦρος（Kỹros）拉丁化而來，而呢個名再由古波斯語嘅「Kūruš」衍生出嚟。 呢個名同埋其意思喺唔同語言嘅古代銘文中都有記載。古希臘歷史學家克特西亚斯同普魯塔克都講過居魯士係源自太陽（Kuros），呢個概念被解讀為「似太陽」（Khurvash），因為同波斯語嘅「太陽」（khor）有關，而「-vash」係個表示相似嘅後綴。 卡爾·霍夫曼提出過另一個翻譯，認為「居魯士」係基於原始印歐語中「侮辱」呢個詞根，而解作「喺口頭比賽中侮辱敵人嘅人」。 另一個可能嘅伊朗語源解釋係「年輕人，細路」，類似於庫爾德語嘅「kur」（「兒子，細仔」）或者奧塞梯語嘅「i-gur-un」（「出世」）同「kur」（年輕公牛）。 喺波斯語同尤其喺伊朗，居魯士嘅名拼寫為کوروش（Template:Transliteration, fa）。 喺聖經入面，佢嘅名喺希伯來語中係「Koresh」（כורש‎‎）。 有啲證據顯示，居魯士可能係凱霍斯勞，一位傳說中嘅凱亞尼王朝波斯國王，同時係《列王紀》呢部波斯史詩中嘅角色。
然而，有啲學者認為居魯士同岡比西斯（Cambyses）唔係波斯名，佢哋提出居魯士係埃蘭（Elam）出身，呢個名嘅意思係「佢施予關懷嘅人」，來自滅絕咗嘅埃蘭語。 其中一個原因係，儘管埃蘭語嘅名可能會以「-uš」結尾，但冇任何埃蘭語嘅文本拼寫呢個名係「Kuraš」，只係「Kuraš」。 同時，古波斯語唔允許名字以「-aš」結尾，所以對於波斯人嚟講，將原本嘅「Kuraš」改成更符合語法嘅「Kūruš」係合理嘅。 但係，埃蘭語嘅書記冇理由將「Kuraš」改成「Kūruš」，因為兩個形式對佢哋嚟講都係可以接受嘅。 因此，「Kuraš」可能代表咗最初嘅形式。 另一個學術觀點認為「Kūruš」係印度-雅利安語起源嘅名，係為咗向來自阿富汗東部同印度西北部嘅庫魯同岡波賈傭兵致敬，佢哋曾經幫助征服咗中東。

家族歷史
睇埋：[[:阿契美尼斯]]、[[:阿契美尼德家譜]]同[[:泰斯佩斯家族]]
呢個四翼守護者雕像可能係居魯士嘅形象，喺帕薩爾加德嘅浮雕中出現過。銘文寫住「我係居魯士，阿契美尼德嘅國王。」 學者質疑呢個雕像係居魯士，佢哋指出銘文係喺較後期刻上去嘅，而且同樣嘅銘文喺呢個建築群中其他宮殿亦發現咗。
居魯士嘅阿契美尼德家族可能係個波斯人部落嘅領袖。居魯士嘅祖先係泰斯佩斯，佢喺前十六世紀統治咗安善。